Ivica Zubac

Ivicas Zubacas (, g. 1997 m. kovo 18 d.) – Kroatijos krepšininkas, žaidžiantis NBA lygoje besivaržančioje Los Andželo „Clippers“ komandoje.

Karjera

Ankstyva karjera (2014–2016) 
I. Zubacas rungtyniavo Zagrebo „Cibona“ komandoje nuo 2014 iki 2016 m. vasario, kai komanda nutraukė jo sutartį ir jis prisijungė prie KK Mega Basket.

Los Andželo „Lakers“ (2016–2019) 
2016 m. NBA naujokų biržoje 32-uoju šaukimu jį pasirinko Los Andželo „Lakers“ komanda. Liepos 7 d. jis pasirašė sutartį su komanda ir debiutavo NBA lapkričio 2 d. rungtynėse prieš Atlantos „Hawks“. Didžiąją dalį debiutinio sezono praleido NBA D-lygoje, Los Andželo „D-Fenders“ komandoje.

Los Andželo „Clippers“ (2019-dabar) 
Įpusėjus 2018-2019 m. NBA sezonui, 2019 m. vasario 7 d. jis buvo išmainytas į Los Andželo „Clippers“ komandą.

Šalies rinktinė

Jaunimo rinktinės 
I. Zubacas atstovavo Kroatijos jaunimo iki 16, 18 ir 19 metų rinktinėms. Jis dalyvavo 2013 m. jaunimo iki 16 metų Europos krepšinio čempionate, bei 2015 m. jaunimo iki 18 metų Europos krepšinio čempionate.

2015 m. jaunimo iki 19 metų pasaulio krepšinio čempionate, kuriame jis vidutiniškai pelnė 17,6 taškus per rungtynes (daugiausiai rinktinėje), iškovojo sidabro medalį.

Kroatijos vyrų krepšinio rinktinė 
Jis atstovavo Kroatijos vyrų krepšinio rinktinei 2019 ir 2023 m. pasaulio krepšinio čempionato atrankose, bei 2022 m. Europos krepšinio čempionate, kuriame rinktinė iškovojo 12-ą vietą.

Išnašos 

Kroatijos krepšininkai